రాబర్టు క్లైవు
క్రీ.శ 1599 లో ఇంగ్లండులో ఈస్టిండియా కంపెనీగా స్ధాపింపబడి 1600 సంవత్సరంలో పట్టాపుచ్చుకుని వ్యాపారంచేసుకోటానికి భారతదేశానికి వచ్చిన బ్రిటిష్ ఈస్టుఇండియా వర్తక కంపెనీనుబ్రిటిష్ ఇండియాగా జేయుటకు పునాదులు వేసిన రాజ్యతంత్రజ్ఞుడు రాబర్టు క్లైవు. ఈ దేశ భాగబోగ్యములను ఇంగ్లండుకు తరలించుటకు మార్గము చూపినదీ నితడే. భారతదేశములోని వంగరాష్ట్రము అతని కర్మభూమిగా చెప్పవచ్చును. రాబర్టు క్లైవు జీవిత కాలం 1725-1774. అధికార కార్యకాలం 1743-1767. కీలుబొమ్మలుగా నుండేవారిని నవాబుగా సింహాసనాధిష్ఠానంచేసి నాటకమాడి రాజ ఖజానాలలోని ధన సంపత్తిని ఇంగ్లండుకు పంపిచే మార్గం, బ్రిటిష్ రాజ్యస్థాపనకు క్లైవు చూపినదారి. వంగరాష్ట్ర స్వాధీనంచేసుకోటంలో అవలంబించిన రాజ్యతంత్రమూ, తదుపరి 3 సంవత్సరములు పరిపాలనలో,కార్యాచరణలో క్లైవు దొర అవలంబించిన రాజనీతి వల్ల వంగరాష్ట్రములో అవినీతి,దుష్టపరిపాలన ప్రజాపీడనలతోకూడిన విషమస్థితికి దారితీసినదని ఇంగ్లండులో నెలకొల్పిన రెండు పార్లమెంటు కమిటీలు విచారణ జరిపి తేల్చిన వాస్తవం. ఆనాటి వంగరాష్ట్రం లోకలిగిన ప్రజల దుస్థితికి కారణమైన లంచగోండితనం, ప్రజా పీఢనము,కంపెనీ ఉద్యోగుల స్వంత వ్యాపారాలు లంచ గొండి తనమేననీను, కంపెనీఉద్యోగుల జీతములు చాలకపోబట్టి లంచగొండితనమునకు పాల్పడుచున్నారనియూ క్లైవు దొరగారే వారి కంపెనీ డైరక్టర్లకు 1765 సెప్టెంబరు 30తేది వ్రాసిన లేఖలో వాపోయినా అనేక సంస్కరణ చర్యలు చేపట్టినా చివరకు క్లైవు దొర వ్యక్తిగతముగాను, ఆయన కార్యకాలమునూ బాధ్యులగా గుర్తించి 1773లో బ్రిటిష్ కామన్సు సభలో విశ్వాసరాహిత్య తీర్మానము నేరారోపణ తీవ్రచర్చ జరిగింది... రాబర్టు క్లైవు, అతని కుమారుడు ఎడ్వర్డు క్లైవు భారతదేశములో బ్రిటిష్ ఈస్టు ఇండియా కంపెనీ ఉద్యోగ పదవులు నిర్వహించిన కార్యకాలంలో వారు అక్రమంగా కూడబెట్టుకుని ఇంగ్లండుకు చేరవేసుకున్న అనేక భారతీయ అమూల్యవస్తువులు ఇప్పటికీ వేల్సు పొవిస్ కోట (POWIS CASTLE IN WALES) లో క్లైవు చిత్రవస్తు ప్రదర్శన శాల (The Clive Museum)లో నున్నటుల తెలియుచున్నది. 
రాబర్టు క్లైవు ఇంగ్లండులోని (Shropshire) షోర్ప్ షీర్ లో సెప్టంబరు 29, 1725 జన్మించెను. వివిధ స్కూళ్ళలో చదివి 18 వ ఏటనే బ్రిటిష్ ఈస్టిండియా కంపెనీలో గుమాస్తా (బుక్ కీపరు)గా 1743 లో భారతదేశానికి వచ్చాడు. తరువాత 1746లో ఫ్రెంచివారితో జరిగిన యధ్ధములో అతని సైనిక కౌశల్యం గుర్తింపబడగా సివిల్ ఉద్యోగమునుండి సైనికోద్యోగిగా మారాడు. 1749 లో సైనిక సిబ్బంది ఆహార సామగ్రీ సప్లై అధికారిగానియమించబడ్డాడు. 1753 లో Margaret Maskelyne తో వివాహం అయిన కొద్దిరోజులకు మొదటి విడుత కార్యకాలం (1748-1753) పూర్తిచేసుకుని గొప్పకీర్తి సంపదలతో మార్చి1753లో ఇంగ్లండుకి వెళ్లిపోయాడు.రెండవ విడుతగా 1755 లో చెన్నపట్నంలోని బ్రిటిష్ వారి దేవీకోట (Fort Saint David) కు గవర్నరు గానూ, లెఫ్టినెంటు కర్నలు (Lt.COLONEL)పదవీహోదాతోనూ వచ్చి రెండవ విడుత కార్యకాలం (1755-1760) పూర్తిచేసుకు ఫిబ్రవరి 1760 లో ఇంగ్లండుకు మరింత కీర్తి, సంపత్తితో తిరగి వెళ్ళాడు. ఇంగ్లండులో తన స్వదేశ రాజకీయలలో ప్రముఖస్తానంకోసం ఇండియాలో వంగరాష్ట్రములో సంపాదించిన సంపత్తిని వినియోగించి బ్రిటిష్ పార్లమెంటులో సభ్యత్వంకోసం ప్రయత్నించాడు. 1762 లో బరాన్ క్లైవు ప్లాసీ (BARON CLIVE OF PLASSEY) అను బిరుదునూ, 1764 లో K B అనే బ్రటిష్ వారి గొప్ప పురస్కారం (Knighthood Ribbon of a Knight Bachelor) తోనూ సన్మానితుడై మూడవ విడతగా 1765 లో వచ్చాడు.1765 మూడవ విడతగా వచ్చింది కంపెనీ గవర్నరుగానే వచ్చాడు. అయితే ఈ సారివచ్చినది 1760-1765 లమధ్యకాలం తను లేనప్పడు భారతదేశములో వంగరాష్ట్రములో ప్రబలవిస్తున్న అవినీతి, ప్రజాపీడన విషమస్థితిని సరిచేయమని పంపగా వచ్చాడు. క్లైవు తనకు అతి ప్రియమైన కోరిక బ్రిటిష్ పార్లమెంటులో సభ్యునిగానగుట చిరవరకు సాధించాడు. ష్రూసబరీ (SHREWSBURY COUNTY) నుండి లండన్ బ్రిటిష్ కామన్సు సభకు (పార్లమెంటుకు) సభ్యుడైనాడు. వంగరాష్ట్రములో క్లైవుపదవీకాలంలో చేకూర్చుకున్న ధన సంపాదన, సంపత్తిల గురించి విచారణ చేయుటకు 1773 లో రెండు పార్లమెంటరీ కమిటీలు ఏర్పరచి విచాారణ జరిపి క్లైవు వంగరాష్ట్ర కార్యకాలం అవినీతి, కంపెనీఉద్యాగుల సొంతవ్యాపారాలు, ప్రజాపీడనలు జరిగినట్టుగా ధ్రువపరచారు. 1773లో బ్రిటిష్ కామన్సు సభలో విశ్వాసరాహిత్య తీర్మానమును క్లైవు తన దేశానికి చేసిన మహోపకార దృష్ట్యా రద్దు చేయబడింది. కానీ 1774 నవంబరు 22 రాబర్టు క్లైవు స్వకృతచర్యతో మరణించాడు. రాబర్టు క్లైవు చేసిన ప్రముఖ కార్యసాధనలు 1751 లో ఆర్కాటును రక్షించటం, 1757 లో చంద్రనగర్ (వంగరాష్ట్రము) పట్టుకుని కలకత్తాను విడిపించటం.
బ్రెట్ హార్ట్
1982 జూలై 8 న హార్ట్ జూలీ స్మాడు-హార్ట్ (1960 మార్చి 25 న జన్మించిన) ను వివాహం చేసుకున్నాడు. బ్రెట్ మరియు జూలీలకు నలుగురు పిల్లలు: జేడ్ మిచెల్ హార్ట్ (జననం 1983 మార్చి 31); డల్లాస్ జేఫ్ఫెరి హార్ట్ (జననం 1984 ఆగస్టు 11); "బీన్స్" అనే ముద్దుపేరు కలిగిన అలెగ్జాండ్రా సబీనా హార్ట్ (జననం 1988 మే 17); మరియు బ్లేడ్ కోల్టన్ హార్ట్ (జననం 1990 జూన్ 5). అతని టైట్స్ (క్రీడాకారులు ధరించే, ఒంటికి అతుక్కుని ఉండే ఒక రకపు నిక్కరు) యొక్క కుడి తొడపై ఉన్న 4 హృదయాకారములు అతని నలుగురు పిల్లలను సూచిస్తాయి, అదే విధంగా అతని సంతకం తర్వాత పెట్టే నాలుగు చుక్కలు కూడా. బ్రెట్ మరియు జూలీ మే 1998 లో విడిపోయారు మరియు చిట్టచివరకు 2002 జూన్ 24 న వారు విడాకులు పొందారు, ఇది అతను మస్తిగాతమునకు గురికావడానికి కొన్ని గంటల ముందు జరిగింది. 2004 లో హార్ట్ సిన్జియా రోటా అనే ఒక ఇటాలియన్ మహిళను వివాహం చేసుకున్నాడు కానీ వారు ఎక్కడ నివసించాలి అనే విషయంపై ఏకాభిప్రాయానికి రాలేక, 2007 లో వారు విడాకులు తీసుకున్నారు.
అతని ఏడుగురు సోదరులు మల్లయోధులుగా లేదా కుస్తీ వ్యాపారంలో తెర వెనుక పనిచేస్తున్నారు; అతని నలుగురు తోబుట్టువులు అందరూ మల్లయోధులను వివాహం చేసుకున్నారు. అతని బావమరుదులలో ముగ్గురు, డైనమైట్ కిడ్, డావీ బాయ్ స్మిత్ మరియు జిమ్ నీడ్హార్ట్ ల వ్యాపారములు విజయవంతంగా నడుస్తున్నాయి. అతని చిన్న తమ్ముడు ఓవెన్ హార్ట్ తన సొంత సామర్ధ్యంతో అనేక పురస్కారములు అందుకున్న మల్ల యోధుడు అయినాడు, అతను 1999 లో WWE పే-పర్-వ్యూ ఓవర్ ది ఎడ్జ్ వద్ద జరిగిన ఒక ప్రమాదంలో మరణించాడు.
హార్ట్ వివాదాస్పదమైన "కెనడా వర్సెస్ అమెరికా" పధకమును ప్రారంభించినప్పుడు, అతనిని బహిరంగంగా విమర్శించారు, అమెరికాకు వ్యతిరేకిగా ఉన్నందుకు దూషించారు మరియు ఆగ్రహంతో ఉన్న అమెరికా అభిమానులు అతనిని ఎక్కువ సార్లు "నువ్వు ఎక్కడి నుండి వచ్చావో అక్కడికి తిరిగి వెళ్ళిపో" అని చెప్పారు. "కాల్గరి సన్"తో ముఖాముఖీలో హార్ట్ "[అక్కడ] ఒక ప్రదర్శనకు మరియు వాస్తవానికి మధ్య తేడా ఉంది" అని పేర్కొంటూ ప్రతిస్పందించాడు. వాస్తవానికి, హార్ట్ తల్లి అసలు U.S. లోని న్యూయార్క్లో ఉన్న లాంగ్ ఐలాండ్కు చెందినది కావటంతో, అతనికి కెనడా మరియు U.S. లతో ద్వంద్వ పౌరసత్వం ఉంది.
2002 జూన్ 24 న బ్రెట్ హార్ట్ ఒక సైకిల్ ప్రమాదంలో తలకు గాయమవటంతో మస్తి గాతానికి గురయ్యాడు. "ది కాల్గారి హెరాల్డ్" నివేదిక ప్రకారం హార్ట్ రోడ్డు మీది గతుకులకు గుద్దుకుని, సైకిల్ యొక్క హ్యాండిల్ బార్ మీదుగా ఎగిరి వెళ్లి తలక్రిందులుగా పడిపోయాడు. హార్ట్ యొక్క ఎడమ భాగం పూర్తిగా చచ్చుబడి పోయింది, దానికి కొన్ని నెలల పాటు భౌతిక చికిత్స జరిగింది. అప్పటి నుండి హార్ట్ నెమ్మదిగా కోలుకొని చాలావరకు కదల గలుగుతున్నాడు మరియు ఆరోగ్యంగా ఉన్నాడు, అయినప్పటికీ అతను మస్తిగాతానికి గురైన వారికి సాధారణమైన, మానసిక అసంతులనం మరియు ఇతర శాశ్వత ప్రభావములతో ఇబ్బంది పడుతున్నాడు. "హిట్ మాన్: మై రియల్ లైఫ్ ఇన్ ది కార్టూన్ వరల్డ్ ఆఫ్ రెజ్లింగ్" అనే తన జీవిత చరిత్రలో హార్ట్ తన మస్తిగాతం గురించి సవివరంగా రచించాడు. తరువాత హార్ట్ మార్చ్ ఆఫ్ డైమ్స్ కెనడా యొక్క స్ట్రోక్ రికవరీ కెనడా ప్రోగ్రాముకి ప్రచార రాయబారి అయ్యాడు.
వెస్ట్రన్ హాకీ లీగ్ యొక్క కాల్గారి హిట్ మెన్ వారి పేరుని, స్థాపకుడు మరియు కొంత భాగానికి యజమాని అయిన హార్ట్ నుండి స్వీకరించారు.